Ātrie interneta kredīti
ir izplatīts kredītu veids ne tikai pie mums Latvijā bet visā pasaulē, kur lielākais tirgus šiem kreditoriem ir tieši ASV un Lielbritānijā. Ātro kredītu attīstība ir bijusi visai strauja pēdējo gadu laikā, un lai gan tagad tā ir samazinājusies, tomēr vēl jo projām patērētāji bieži izmanto šos kredītus dažādu savu tēriņu nosegšanai. Un parasti tieši kredīti tiek izmantoti, lai varētu nosegt ikmēneša maksājumus nevis vienreizējus neparedzētus tēriņus, kā to popularizē ātrie aizdevēji. Kopumā cilvēki parasti aizņemas dažādu komunālo maksājumu veikšanai, pārtikas pirkšanai vai drēbju iegādei un dara to tieši tāpat, kā tērējot aizdevumus, ko viņi saņem no kredītkartēm. Bet šodien es gribētu mazliet analizēt to, kas tad ir cilvēki, kas šos kredītus aizņemas jeb ātro kredītu demogrāfija.
Pamatā vidējais aizņēmējs ir no 25 līdz 44 gadu vecumam un, ticiet vai nē, bet sievietes ātros kredītus izmanto vairāk nekā vīrieši, kas noteikti ka bija pārsteigums man un arī maniem finanšu kolēģiem. Bet tas arī varētu būt izskaidrojam ar to, ka sievietes parasti dodas iepirkties vairāk nekā vīrieši un arī ģimenēs parasti tieši sieva ir tā, kas dodas uz veikalu gan pēc pirmās nepieciešamības precēm, gan arī citām vajadzīgām lietām. Tad vidējais aizņēmējs ir bez augstskolas izglītības, kas nozīmē, ka šie cilvēki, varbūt, nesaprot visus riskus, kas saistīti ar lielajiem procentiem un arī daudz lielāka iespēja ņemt šos ātros kredītus
ir tad, ja tu esi šķīries vai arī, ja tu mājokli īrē nevis pērc kredītā. Un kas, iespējams, ir visšokējošākais rādītājs ir tas, ka vidējais aizņēmējs dzīvo uz kredīta 5 no 12 gadā esošajiem mēnešiem, kas nozīmē, ka teju katru otro mēnesi tiek ņemts šis ātrais kredīts, lai varētu nosegt ikdienas izdevumus vai arī kādu neparedzētu tēriņu.
Citās valstīs tieši imigranti un cilvēki bez bērniem ir daudz lielāki kandidāti uz šiem ātrajiem kredītiem un pamatā vidējais aizņēmējs saņem gadā mazāk par 40 tūkstošiem dolāru. Salīdzinot ar Latviju šī tik un tā ir ļoti laba alga un šiem cilvēkiem, kas saņem 40 tūkstošu dolāru gadā sanāk, ka mēneša alga ir pat 3000 Eiro apmērā, kas Latvijā liktos neiedomājami liela. Tas protams ir aizņēmējs, kurš ir augstākajā ikmēneša ienākumu skalā, bet vidējais ārvalstu aizņēmējs saņem aptuveni 25 tūkstošus dolāru gadā, kas ir aptuveni 23 tūkstoši Eiro un sanāk vidēji 1900 Eiro mēnesī, kas tik un tā ir ļoti liela summa salīdzinot ar Latvijas 500 Eiro vidējo atalgojumu. Latvijā vidēji cilvēki saņem nevis 23 tūkstošus Eiro gadā bet vien 6000 Eiro gadā, bet, līdz ar to, arī kredītu vidējās summas ir daudz mazākas un, ja ārzemēs tās parasti ir ap 700 līdz 1000 Eiro, tad pie mums tās ir no 150 līdz 250 Eiro.
Šie dati, protams, neko nenosaka un tas ir tikai vidējais ātro kredītu
ņēmējs un šos kredītus ir ņēmuši gan daudz nabadzīgāki gan arī bagātāki cilvēki, tāpēc nevar spriest tikai pēc tā, kāds ir vidējais kreditors, ka ja tu tāds esi tad tev noteikti jāņem šis aizdevums.